EUROOPAN YHTEISÖJEN KOMISSIO 
Bryssel, 17.06.1996 
KOM(96)273 lopull. 
KOMISSION TIEDONANTO 
sisäisten tietopalvelumarkkinoiden luomista koskevan 
yhteisön IMPACT 2-ohjelman (1991-1995) 
toteuttamisen loppuarviointi 

2. 
KOMISSION TÏEPONANTQ: 
sisäisten tietopalvelumarkkinoiden luomista koskevan 
yhteisön IMPACT 2 -ohjelman (1991-1995) 
toteuttamisen loppuarviointi 
Tiivistelmä 
IMPACT 2 -ohjelman toteuttamista koskevan lopullisen arviointikertomuksen on 
laatinut viidestä ulkopuolisesta asiantuntijasta koostuva komitea, joka katsoo, että 
komissio on johtanut ohjelmaa hyvin ja että saavutetut tulokset tarjoavat vastinetta 
käytetyille varoille. Ohjelmassa on ilmennyt kerrannaisvaikutus, jolloin käytetyllä 
rahalla on ollut huomattavasti investoitujen julkisten varojen arvoa suurempi vaikutus. 
Ohjelmalla on pystytty parantamaan tietomarkkinoiden tuntemusta, kehittämään 
todellista vuoropuhelua markkinoiden keskeisten vaikuttajien välillä, saavuttamaan 
edistystä oikeudellisissa kysymyksissä, edistämään uusien välineiden käyttöä kaikkialla 
EU:ssa ja rohkaisemaan yritysten yhteistyökumppanuutta yhteistyöhankkeissa uusien 
multimedia-alan tietotuotteiden kehittämiseksi. Ohjelman aloitteisiin on osallistunut 
suuri määrä kumppaneita, ja erityisesti on onnistuttu tuomaan mukaan suuri määrä pk-
yrityksiä. Keskeisenä markkinoilta tulevana viestinä arviointikomitea pitää sitä, että 
ilman yhteisön rahoitusta Euroopan laajuisiin hankkeisiin liittyvät riskit olisivat liian 
suuria. 
Komitea on myös esittänyt monia suosituksia, joiden tarkoituksena on vahvistaa ja 
laajentaa tulevan INFO2000-ohjelman mukaisia tietomarkkinoiden edistämisaloitteita, 
vahvistaa markkinoiden vaikuttajien välistä vuoropuhelua ja lisätä merkittävästi 
käytettävissä olevia rahavaroja. Komissio on täysin samaa mieltä arviointikomitean 
päätelmistä ja se aikoo toteuttaa rahoitusmahdollisuuksiensa mukaisesti komitean 
suositusten seurantatoimia. Osa näistä suosituksista ulottuu INFO2000-ohjelman alan 
ulkopuolelle, mutta olisi huomattava, että niitä koskevat muut tietoyhteiskunnan 
kehittämiseen liittyvät EU:n ohjelmat. 
Johdanto 
1. Sisäisten tietopalvelumarkkinoiden luomista koskeva yhteisön ohjelma (joka 
yleisesti tunnetaan ja johon tämän jälkeen viitataan nimellä IMPACT 2) 
aloitettiin 12. joulukuuta 1991 tehdyn neuvoston päätöksen 91/691/ETY 
perusteella nelivuotiseksi kaudeksi (1991-1995). Ohjelman toteuttamiseksi 
arvioitiin tarvittavan budjetti, jonka loppusumma oli 64 miljoonaa ecua. 
Ohjelmalle oli määrätty viisi tavoitetta, joiden saavuttamiseksi toimenpiteitä 
toteutettiin neljän toimintalinjan puitteissa. Nämä toimintalinjat koskivat 
tietopalvelumarkkinoiden kysyntään ja tarjontaan liittyviä kysymyksiä. 
Ohjelman laajuisen synergian saavuttamiseksi toimintalinjoja täydennettiin 
toteuttamalla sekä laaja-alaisia että alakohtaisia toimia. Ohjelman oli erityisesti 
määrä vastata pk-yritysten ja Euroopan unionin vaikeassa asemassa olevien 
alueiden tarpeisiin, jotta ne eivät jäisi kehityksestä jälkeen. 
2. Neuvoston päätöksen 6 artiklassa määrätään, että ohjelman toteuttamisen 
puolivälissä ja päätyttyä komissio esittää Euroopan parlamentille ja neuvostolle, 
4 artiklassa tarkoitetun komitean tutkittua sen, riippumattomien asiantuntijoiden 
laatiman arviointikertomuksen 2 artiklassa tarkoitettujen toimintalinjojen 
täytäntöönpanossa saavutetuista tuloksista, ja tekee näiden tulosten perusteella 
ehdotuksia ohjelman suuntauksen tarkistamiseksi. 
3. Loppuarvioinnin toteutti komission perustama riippumattomista korkean tason 
asiantuntijoista koostuva paneeli, joka tunnetaan IMPACT 2 -ohjelman 
lopullisena arviointikomiteana (FEC). Paneeli teki arviointinsa B. BLUNDENin 
puheenjohtajuudella heinäkuun 1995 ja marraskuun 1995 välisenä aikana. 
4. Tarkastelun keskeiset tavoitteet olivat: 
• arvioida, oliko IMPACT 2 -ohjelman tavoitteet saavutettu; 
• analysoida, miten hyvin komissio oli onnistunut tehtävässään 
markkinamuutosten alkuunpanijana ja edistäjänä; 
• tunnistaa Euroopan tietoyhteiskunnan puitteissa markkinoiden 
kehittymisen edistämiseksi toteutettavien yhteisön lisätoimien tarve ja 
ala. 
5. Arviointia tehdessään loppuarviointikomitea on käyttänyt monia erilaisia 
toimintatapoja, esimerkiksi asiakirjoihin perustuvaa tutkimusta, EU:n 
virkamiesten ja markkinoilla toimivien henkilöiden haastatteluja sekä useista 
paneelikokoontumisia. 
6. Neuvoston päätöksen 4 ja 6 artiklan mukaisesti IMPACT-ohjelmakomiteaa 
(IPC) kuultiin arviointipaneelin jäsenten valinnasta sen kokouksessa kesäkuussa 
1995, ja komitea käsitteli loppuarviointikertomuksen sisältöä ja päätelmiä 
kokouksessaan joulukuussa 1995, jolloin se vahvisti myönteisen 
yleiskäsityksensä IMPACT 2 -ohjelman toteuttamisesta sekä tyytyväisyytensä 
kertomukseen. 
Komission alustavat huomautukset 
7. Yhteisö on kahden viimeksi kuluneen vuoden aikana kohdannut haasteita, jotka 
ovat lähtöisin tietoyhteiskuntaan liittyvistä muutoksista. Näiden muutosten 
seurauksena on syntymässä tieto- ja viestintäteollisuuden maailmanlaajuinen 
rakennemuutos, ja nämä muutokset muodostavat avaimen ensi vuosikymmenen 
taloudelliseen kasvuun, kilpailukykyyn ja työllisyyteen. On tunnustettu se, 
miten tärkeä EU:n osuus on, ja tämä heijastuu myös lukuisissa aloitteissa, 
mukaan lukien komission Valkoinen kirja kasvusta, kilpailukyvystä ja 
työllisyydestä, Bangemannin kertomus Eurooppa ja maailmanlaajuinen 
tietoyhteiskunta, komission toimintasuunnitelma Euroopan tie 
tietoyhteiskuntaan sekä tietoyhteiskunnalle omistettu Brysselin G7-konferenssi. 
8. Multimediateollisuudella katsotaan olevan keskeinen osuus tietoyhteiskuntaa 
kohti kulkevassa kehityksessä. Tietosisältöä tuottavan teollisuuden yhä kasvava 
merkitys tunnustetaan tuon teollisuudenalan merkittävimmäksi osaksi sen 
taloudellisten mahdollisuuksien vuoksi sekä liikevaihdon, kauppataseen että 
työllisyyden kannalta. Myös Euroopan ulkopuoliset, suuret maailmanlaajuiset 
tieto- ja viestintäteollisuuden vaikuttajat ovat havainneet nämä mahdollisuudet ja 
laajentuvat entistä enemmän tietosisällön tuotantoon uhaten näin Euroopan 
asemaa, joka on tähän asti ollut erityisen vahva painoalan julkaisutoiminnassa. 
9. Euroopalla on rikas tietosisältö, mutta monet tekijät estävät sen hyödyntämistä. 
Euroopan multimediateollisuus koostuu pääasiassa pienistä ja usein uusista 
yrittäjistä, jotka ovat kansallisesti tai alueellisesti suuntautuneita. Ne toimivat 
kieli- ja kulttuurierojen pirstomassa Euroopan markkinaympäristössä. Tämän 
seurauksena Euroopan multimediamarkkinat ovat 3-5 vuotta Yhdysvaltoja 
jäljessä. Yhdistettynä korkeisiin televiestinnän kustannuksiin sekä vaikeuksiin 
julkisen alan tiedon hyödyntämisessä ja multimediaoikeuksien kaupassa 
aiheuttaa Euroopan tietosisältöteollisuudelle vakavan haitan. 
10. Yhteisön IMPACT 2 -ohjelma, jonka avulla edistetään tietotekniikan 
markkinoiden kehittymistä, on toteuttamisensa aikana siirtynyt 
vähämerkityksiseltä alueelta taloudellisen mielenkiinnon keskipisteeseen. Vaikka 
IMPACT 2 -ohjelma on suunniteltu näitä muutoksia ennakoiden, sitä on 
täytynyt jatkuvasti sovittaa vastaamaan nopeasti muuttuvaa ympäristöä. 
IMPACT 2 -ohjelman loppuarviointi vahvistaa, että komissio on onnistunut 
mukautumaan tähän tilanteeseen siinä määrin, kun se on ollut mahdollista 
budjetin leikkausten aiheuttamien rajoitusten vuoksi. 
11. IMPACT 2 -ohjelmaa toteutettaessa monet aloitteet ovat pahoin kärsineet 
budjetin pienentymisestä, jolloin neuvoston päätöksessä tarpeellisiksi 
arvioiduista 64 miljoonasta ecusta vain noin 52 miljoonaa ecua on 
todellisuudessa myönnetty. 
12. IMPACT 2 -ohjelma on toiminut maailmanlaajuisen ja erittäin dynaamisen 
tietoteollisuutta koskevan muutoksen ilmastossa. Tämä on johtamassa 
maailmantalouden rakennemuutokseen, jolloin multimediatiedon 
tuotantoteollisuudesta tulee keskeinen osa tietoyhteiskunnan kehitystä. 
Loppuarviointikomitean yleiset päätelmät ja komission huomiot 
13. Loppuarviointikomitea katsoo, että IMPACT 2 -ohjelmassa on yleisesti 
saavutettu asetetut tavoitteet ja käytetty ohjelmalle myönnetty budjetti 
tehokkaasti. Ohjelma on tarjonnut vastinetta käytetylle rahalle saavutettujen 
tulosten muodossa, ja se on osoittanut "kerrannaisvaikutuksen", jolloin 
Euroopan komission käyttämien varojen vaikutus on ollut huomattavasti 
investoituja julkisia varoja suurempi. Ohjelmalla on edistetty Euroopan unionin 
perusrakenteen kehittymistä kehittämällä tietoyhteiskuntaan johtavia 
tietomarkkinoita. 
14. Loppuarviointikertomuksessa katsotaan, että ohjelman puolivälin arvioinnissa 
esitetyt suositukset on toteutettu onnistuneesti IMPACT 2 -ohjelman kahden 
viimeisen vuoden aikana ja että tietomarkkinoilla IMPACT 2 -ohjelman 
aloittamisen jälkeen tapahtuneet rajut muutokset ovat heijastuneet riittävästi 
ohjelman toteuttamisessa. Ohjelman aloitteet ovat herättäneet kiinnostusta 
laajassa yhteistyökumppanien joukossa, ja erityisen hyvin on onnistuttu suuren 
pk-yritysmäärän mukaan tuomisessa. 
15. Sähköisen kaupankäynnin laajamittaisen hyödyntämisen ja multimedia-alan 
julkaisutoiminnan kehittymisen sekä teknologian yhdentymisen myötä 
tapahtuvien strategisten muutosten vuoksi komission työ on keskeistä EU: n 
tietoyhteiskunnan onnistumisen kannalta. Arviointikomitea pitää budjetin 
supistamisesta johtuvaa voimavarojen menetystä strategisena virheenä, 
erityisesti koska ilman EU:n rahoitusta yleiseurooppalaisiin hankkeisiin liittyvät 
riskit olisivat liian suuria pk-yrityksille. Tämä on selvästi markkinoilta tuleva 
viesti. 
16. Komission huomio: 
Komissio on periaatteessa samaa mieltä arviointikomitean kanssa. 
Kertomuksessa korostettu kerrannaisvaikutus jatkuu ohjelman jälkeen ja luo 
vankan perustan INFO2000-ohjelman rakentamiselle. Budjettileikkaukset ovat 
todellakin olleet vaikeasti hallittavissa, erityisesti hankkeisiin osallistuville pk-
yrityksille, joille yhteisön rahoitus on välttämätöntä yleiseurooppalaisten 
hankkeiden jatkuvuuden ja onnistumisen kannalta. Voimavarojen aiheuttamat 
rajoitukset ovat myös rajoittaneet yleiseurooppalaisen kehityksen 
hyödyntämismahdollisuuksia, joista on tulossa yhä keskeisempiä 
maailmanlaajuisilla markkinoilla. Komissio pitää tervetulleina komitean 
suosituksia, jotka koskevat tulevan INFO2000-ohjelman mukaisesti 
aloitettavia toimia. Nämä suositukset otetaan mukaan ohjelmaan, jos tälle 
uudelle ohjelmalle myönnettävä budjetti ei poikkea liiaksi komission 
elidotuksesta (KOM(95) 149 lopullinen). 
Loppuarviointikomitean erityiset päätelmät ja komission huomiot 
17. Loppuarviointikertomuksessa annetaan monia arvokkaita suosituksia, joita on 
syytä tutkia tarkasti ja seurata. Seuraavissa kappaleissa käsitellään kertomuksen 
keskeisiä päätelmiä. 
18. Toimintalinjan 1 avulla pyrittiin tietomarkkinoita koskevan tietämyksen 
parantamiseen tietomarkkinoiden havaintokeskuksen (IMO) toiminnan kautta. 
Toimiin on kuulunut markkinoiden erityisalueita analysoivien raporttien 
julkaiseminen, monia erityiskysymyksiä käsitteleviä strategisia tutkimuksia, 
tietopolitiikan laitosten verkoston luominen sekä laajalti tunnustetun, 
tietomarkkinoiden keskeisimpiä tapahtumia ja kehitystä koskevan vuosiraportin 
julkaiseminen. Tämän työn tuloksia on levitetty laajalti painetussa ja sähköisessä 
muodossa, mukaan lukien levitys Internetin World Wide Webin (WWW) 
kautta. 
19. Loppuarviointikomitea toteaa päätelmänään, että markkinoita koskevan 
tietämyksen parantaminen edellyttää entistä suurempaa tietoisuutta näiden 
markkinoiden muutoksesta. Tässä suhteessa IMO:n tekemää työtä pidetään 
hyvänä mutta markkinoiden tarpeiden kannalta riittämättömänä. Budjetin 
pienentämiset ovat rajoittaneet markkinoita koskevan tietämyksen parantamista 
aikana, jolloin tietoyhteiskunnan kehitys edellyttää käyttäjämarkkinoiden 
edistämistä. Tämän vuoksi EU:n nopeasti muuttuvien tietomarkkinoiden on 
heijastuttava IMO:n laajenevassa toiminta-alassa, mitä on arvioitava uudestaan. 
20. Loppuarviointikomitea on havainnut, että kolmella IMO:n julkaisemalla 
strategisella tutkimuksella oli huomattava vaikutus markkinoihin ja että ne 
ovat hyvä esimerkki siitä, että komissio on ymmärtänyt oikein tehtävänsä 
jäsentää kattavasti tiedontuotantoteollisuuden, viestimien ja käyttäjäyhteisön 
näkemyksiä. Todetaan, että nämä tutkimukset ovat olleet vedenjakaja 
komission ja EU:n tietoteollisuuden keskeisten vaikuttajien välisessä 
muuttuvassa suhteessa, ja tämän toimintatavan jatkamista ja laajentamista 
suositellaan voimakkaasti. 
21. Komission huomio: 
Komissio on hyvin tietoinen siitä, että markkinoiden avoimuuden parantaminen 
ja tietosisällön markkinoiden näkemysten ja tarpeiden jäsentäminen ovat 
jatkuvasti tarpeen. Ilman tällaista tutkimustyötä komissio ei voi itse tehdä 
osaansa sellaisen politiikan kehittämisessä, joka edistää EU:n tulevaisuuden 
tietoyhteiskuntaa. Tämän vuoksi komissio onkin täysin samaa mieltä uuden 
INFO2000-ohjelman yhteydessä esitettyjen suositusten toteuttamisesta, mutta 
riippuu paljolti käytettävissä olevista voimavaroista, onnistuuko komissio täysin 
(ässä tehtävässään. 
22. Toimintalinjalla 2 pyrittiin voittamaan tietomarkkinoiden oikeudellisia 
esteitä. Toiminnalla on edistetty EU: n sääntely toimintaa henkilökohtaisen 
tietosuojan ja tietokantojen oikeudellisen suojelun aloilla. Toimet ovat 
koskeneet myös muita oikeudellisia esteitä, jotka edellyttävät pikaista ratkaisua 
tietoyhteiskunnan puitteissa, esimerkiksi tiedon käsittely ja haku digitaalisella 
aikakaudella, tietoturvallisuus sekä teknologian ja viestinten yhtenemisen 
oikeudelliset seuraukset. Monia toimia on käynnistetty sellaisten 
erityisaloitteiden valmistelemiseksi, jotka on tarkoitus toteuttaa INFO2000-
ohjelman mukaisesti, mukaan lukien julkisen tiedon saanti ja hyödyntäminen 
sekä tekijänoikeuksien kauppaa koskeva ala. Poliittisista päätöksentekijöistä 
ja tietoteollisuuden edustajista koostuva oikeusasioiden neuvoa-antava komitea 
(LAB) on tukenut näitä toimia. LAB:n työ tunnustetaan laajalti, ja sen 
näkyvyys on lisääntynyt jäsenvaltioissa kahdesti vuodessa järjestettävien 
konferenssien järjestämisen myötä. 
23. Vaikka arvioijat ovat tyytyväisiä toteutettuihin toimiin, he rohkaisevat tällaisten 
toimien edelleen vahvistamista ja laajentamista, koska EU:n oikeudellisten 
esteiden voittamiseksi toteutettavat toimet ovat välttämättömiä, kun 
otetaan huomioon tietomarkkinoilla tapahtuvat strategiset muutokset. 
LAB:n tehtävää olisi edelleen kehitettävä siten, että se edustaa tietosisältöä 
tuottavan teollisuuden, viestimien ja käyttäjäyhteisöjen oikeudellisia ja 
sääntelyyn liittyviä vaatimuksia. Jotta LAB voisi täyttää tämän tehtävän hyvin, 
sen olisi jatkettava rakenteensa muuttamista yksityisen alan edustusta enemmän 
suosivaksi ja luotavat entistä paremmat yhteydet muihin teollisuuden 
neuvoa-antaviin elimiin, jotka ovat kiinnostuneita oikeudellisista ja sääntelyyn 
liittyvistä kysymyksistä. 
24. Komission huomio: 
Komissio on samaa mieltä siitä, että yhteyksissä muihin teollisuuden elimiin 
tarvitaan lisäparannuksia, jotta voitaisiin nykyistä paremmin edustaa 
teollisuuden, kaupan ja kuluttajien oikeudellisia ja sääntelyyn liittyviä tarpeita. 
INFO2000-ohjelman mukaisesti on tarkoituksena tutkia, miten tällaisia 
yhteyksiä voitaisiin parhaiten vahvistaa. Tämän on oltava osa komission 
laajempaa strategiaa, joka on esitetty komission toimintasuunnitelmassa 
"Euroopan tie kohti tietoyhteiskuntaa". Tähän sisältyy monia aloitteita 
soveltuvan sääntelykehyksen luomiseksi. 
25. Toimintalinjan 3.1 mukaiset, tiedon koodaamiseen tarkoitettujen normien ja 
standardien soveltamista edistävät toimet on suunnattu tietostandardeja 
koskevan tietoisuuden ja tietämyksen edistämiseen markkinoiden osapuolten 
keskuudessa sekä näiden käytöstä saatavien etujen osoittamiseen. Tätä tavoitetta 
ovat tehokkaasti edistäneet tiedotuslehden (Oli Spectrum), standardien 
soveltamista koskevien ohjeiden sekä tietostandardeja koskevan kattavan 
luettelon julkaiseminen. Näitä toimia täydentämään komissio on myös 
käynnistänyt aloitteen, jolla kehitetään määrittelyjä tietotuotteiden ja 
-palveluiden laadunvarmistusta varten. Tietostandardeja koskeva 
säännöllisesti ajantasalle saatettava luettelo on ainutlaatuinen viiteväline, jota 
teollisuus ja standardointilaitokset käyttävät kaikkialla EU:ssa ja sen 
ulkopuolella. 
26. Loppuarviointikertomuksessa todetaan standardeja edistävä työ Euroopan 
yhteisön tärkeäksi ja ainutlaatuiseksi toiminnaksi, koska normien ja standardien 
soveltaminen on tulevaisuudessa tärkeää, jos Euroopan yhtenäismarkkinoiden 
halutaan kehittyvän siten, että se pystyy valtaamaan merkittävän osan 
maailmanmarkkinoista. Vaikka IMPACT 2 -ohjelmassa tehty työ tarjoaa 
käytetylle rahalle hyvää vastinetta, sille myönnetty budjetti on ollut liian 
niukka. Normeja ja standardeja koskevan työn on oltava kattavaa siten, että 
tietosisällön omistajien ja tiedon käyttäjien tarpeet määritellään monella toisiinsa 
liittyvällä teknologian alalla. Tämän vuoksi suositellaan voimakkaasti tämän 
kattavuuden ja markkinoiden edustamisen parantamiseen pyrkivän toiminnan 
laajentamista. 
27. Komission huomio: 
Vaikka komissio on periaatteessa samaa mieltä tästä näkemyksestä, olisi 
huomattava, että IMPACT 2 -ohjelman, kuten INFO2000-ohjelmankin, ala on 
liian suppea, jotta siinä voitaisiin tuottaa kerrannaisvaikutuksia tälle aloitteelle. 
Sen sijaan näitä toimintoja sovitetaan parhaillaan läheisesti yhteen komission 
eurooppalaisen standardointipolitiikan kanssa, ja tämän tulokset otetaan osaksi 
tällä hetkellä harkinnan alaisina olevia laajoja kokonaisuuksia. 
28. Käyttäjäystävällisyyden ja tiedon lukutaidon lisäämistä koskevassa 
toimintalinjassa 3.2 on käsitelty sähköisten tietopalveluiden käyttäjiä, ja 
toimintalinja on koostunut kolmesta toisiaan tukevasta aloitteesta: komission 
isäntäpalvelun toiminta (ECHO) yhdistettynä World Wide Webin (WWW) 
palvelimeen I'M EUROPE, joka on koulutuksen, ohjauksen ja tietoisuuden 
lisäämisen keskeinen väline sekä virtuaalinen tapaamis- ja keskustelufoorumi; 
kansallisten tietoisuutta lisäävien yhteistyökumppaneiden verkosto (NAP), 
jonka kautta jäsenvaltiot ovat kiinteässä yhteydessä alueellisiin/kansallisiin 
käyttäjäyhteisöihin, erityisesti pk-yrityksiin, ja joilla on tasaisesti kasvava määrä 
tietoisuutta lisäävää ja koulutustoimintaa; alkukoulutus tiedon välittäjille, pk-
yritysten johtajille ja vaikeassa asemassa olevien alueiden opiskelijoille, joiden 
määrä sittemmin moninkertaistui seurauksena yhteistyöstä EU:n COMETT-, 
SOCRATES- JA LEONARDO-ohjelman kanssa. IMPACT-ohjelman puolivälin 
arvioinnin jälkeen ECHOn käyttäjien määrä on kasvanut 16 000:sta 33 000:een 
ja yhteystuntien määrä on kaksinkertaistunut 5000:sta 10 000:een kuukaudessa. 
WWW-palvelinta I'M EUROPE kohtaan tunnetun kiinnostuksen kasvu on 
nopeaa, mitä kuvastavat marraskuussa 1995 kirjatut yli 178 000 asiakirjan 
hakua. Tämä on viisinkertainen määrä verrattuna samaan kauteen vuonna 1994. 
NAP-verkoston toiminnan tasoa kuvaavat yli 2000 tietoisuutta lisäävää 
tapahtumaa kaudella 1993-1995, joista 1000 sijoittui vuoteen 1995. 
29. Loppuarviointikomitea tunnustaa, että ECHO on esimerkillistä toimintaa 
tietokantojen isäntäpalveluiden edistämisen alalla ja että sillä on 
ainutlaatuinen tehtävä Euroopan tietomarkkinoilla. Sen WWW-palvelin 
I'M EUROPE käynnistettiin vasta syyskuussa 1994, ja se on sittemmin 
saavuttanut vakiintuneen aseman "kyberavaruudessa". Komitea suosittelee 
tämän menestyksellisen toiminnan jatkamista ja edelleen kehittämistä. Arvioijat 
ovat olleet erityisen kiinnostuneita NAP:n toiminnasta, koska he pitävät 
tietoisuuden lisäämistä ja levittämistä kaiken EU: n toiminnan kannalta 
ensiarvoisena. He toteavat, että hajautetun järjestelmän periaate on järkevä, 
mutta huomauttavat merkittävästä vaihtelusta NAP:eiden laadussa sekä siitä, 
että niiden toiminta-ajatus ei ehkä täysin vastaa markkinoiden muutoksia. 
Tämän vuoksi suositellaan tarkistuksia verkoston koostumukseen sekä sen 
toiminnan alaan ja tapaan. Uudessa pyynnössä olisi annettava määrittelyt, joiden 
avulla toiminta kohdennetaan uudestaan, sekä perusteet, joilla NAP:iden 
suorituksia mitataan. Koulutustoiminnan osalta komitea suosittelee niiden 
jatkamista INFO2000-ohjelman mukaisesti. 
30. Komission huomio: 
Komissio on varautunut jatkamaan komitean suosittelemia menestyksellisiä 
toimia lNFO2000-ohjelmassa. NAP-toimintojen parantamiseen liittyvät hyvin 
yksityiskohtaiset havainnot ja ehdotukset ovat arvokkaita ja hyödyllisiä, ja 
komissio ottaa ne huomioon tulevassa NAP-verkoston ja sen toimintojen 
suuntauksen tarkistuksessa. 
31. Strategisiin tietoaloitteisiin (toimintalinja 4), joilla edistetään kehittyneiden 
elektronisten tietotuotteiden ja -palveluiden tarjontaa, on kuulunut 
interaktiivisen multimediatiedon (IMM) sekä yritysten ja teollisuuden 
tietopalveluiden alaan kuuluvien kokeiluhankkeiden (BIS) tukeminen. 
Vuosina 1992, 1993 ja 1994 julkaistuun kolmeen ehdotuspyyntöön saatiin 
vastauksena kaikkiaan 610 ehdotusta. Kahdesta ensimmäisestä pyynnöstä (507 
ehdotusta) tuettiin 84 määrittelyvaiheen hanketta, jotka johtivat 30 
toteutusvaiheen hankkeeseen. Kolmannesta pyynnöstä (103 ehdotusta) tuettiin 
17 täysimittaista hanketta, koska jäljellä oleva aika ja budjetti eivät riittäneet 
kahden vaiheen hoitamiseen vuonna 1995. Näiden hankkeiden kokonaisbudjetti 
oli kaikkiaan 24,5 miljoonaa ecua. Tukea saaneiden hankkeiden määrä väheni 
ensimmäisen pyynnön 59:stä kolmannen pyynnön 17:ään. Tämän syynä olivat 
budjettileikkaukset. Tavoite erityisesti pk-yritysten toimintojen edistämisestä 
on saavutettu siten, että kokeiluhankkeisiin osallistuneesta 590 yrityksestä 
65 % oli pk-yrityksiä. Myös vaikeassa asemassa olevien alueiden 
organisaatioiden kohdalla saavutettiin korkea osallistumisaste: 246 vaikeassa 
asemassa olevein alueiden organisaatiota (38 %) osallistui kokeiluhankkeisiin. 
32. Arviointikomitea toteaa, että komissio on onnistunut ottamaan huomioon 
näiden strategisten aloitteiden kaksi eri näkökohtaa. Ensimmäinen on 
esimerkkien luonti ja kokeiluun oppimisprosessina liittyvien riskien 
pienentäminen. Tämän tuloksena monissa hankkeissa tuotetaan kaupallisesti 
terveitä tuloksia, jotkut ovat jopa ylittäneet odotukset. Toinen näkökohta on 
U) 
sellaisten tuotteiden kehittäminen, jotka tullessaan markkinoille rakentavat 
infrastruktuuria uudella alalla, jossa näkyvyys on tärkeä ominaisuus. Näillä 
aloitteilla on edistetty näkyvyyttä esittelemällä korkealuokkaisia tuotteita 
merkittävissä tapahtumissa, esimerkkeinä IDT Pariisissa, On-line Lontoo, 
Frankfurtin kirjamessut ja Cannesin MILIA. Arvioijiin on erityisesti tehnyt 
vaikutuksen GIS: n alalla tehty erittäin menestyksellinen työ. Näiden 
kokeiluhankkeiden synnyttämän kiinnostuksen ansiosta tämä ala on laajentunut 
siten, että sitä koskevaa politiikkaa kehitetään, ja voidaan pitää esimerkkinä 
muilla aloilla INFO2000-ohjelmassa tehtävästä lisätyöstä. On myös vahvistettu, 
että puolivälin arvioinnin aikana esitetyt arvostelun aiheet on korjattu. 
Hankkeisiin osallistuneiden haastatteluista arviointikomitea on tunnistanut 
markkinoiden tärkeimmäksi sanomaksi sen, että ilman IMPACT 2 
-ohjelman jatkorahoitusta INFO2000-ohjeIman mukaisesti 
yleiseurooppalaisten hankkeiden riskit olisivat liian suuret niiden 
jatkamiseksi. Tämän vuoksi komitea suosittelee näiden aloitteiden 
vahvistamista INFO2000-ohjelmassa ja esittää monia konkreettisia ehdotuksia 
lisäparannuksiksi. 
33. Komission huomio: 
Komissio on tietoinen siitä, että menestyksekkäiden eurooppalaisten 
multimediatuotteiden ja -palveluiden kehittämiseen on runsaasti tilaisuuksia ja 
että näiden tilaisuuksien määrä lisääntyy lähivuosina tietoyhteiskunnan 
edistyessä. Komissio katsoo, että yksityinen ala on päävastuussa näiden 
mahdollisuuksien hyödyntämisestä. Mutta komissio on myös sitä mieltä, että 
julkisella alalla on tehtävänsä suotuisten olosuhteiden luonnissa ja investointien 
edistämisessä, jolloin yksityisten vaikuttajien taloudellinen riski pienenee. Nämä 
julkiset tehtävät on täytettävä siten, että toissijaisuusperiaate otetaan huomioon 
sekä kansallisella että Euroopan tasolla. Komission tehtävänä on käsitellä näitä 
kysymyksiä yleiseurooppalaisella tasolla, ja komissio on jo antanut aiheellisia 
säännöksiä INFO2000-ohjelman yhteydessä. Lisäaloitteita toteuttaessaan 
komissio ottaa asinanmukaisesti huomioon arviointikertomuksessa tehdyt monet 
arvokkaat ehdotukset. Tärkeimmäksi esteeksi näiden ainutlaatuisten 
mahdollisuuksien hyödyntämiselle Euroopan maailmanlaajuisen markkina-
aseman hyväksi saattavat lopulta muodostua ohjelman käyttöön asetetut 
riittämättömät yhteisön rahoitusvoimavarat. 
Ehdotukset tulevaksi toiminnaksi 
34. Loppuarviointikomitea on tehnyt arvioinnin ottaen huomioon tietoyhteiskunnan 
kehittymisen, ja suosituksissaan komitea on heijastanut komission ehdotusta 
INFO2000-ohj el maksi. Komitea tunnustaa IMPACT 2 -ohjelman menestyksen 
ja tietomarkkinoiden kasvavan merkityksen Euroopan yhteisön yleisen politiikan 
kannalta ja suosittelee laajentamaan komission tietosisältöaloitteita 
IMPACT 2 -ohjelman tulosten pohjalta ja harkitsemaan INFO2000-ohjelman 
budjetin kasvattamista. Kertomuksessa on runsaasti erittäin arvokkaita ja 
yksityiskohtaisia ehdotuksia tällaisiksi laajennuksiksi ja lisäparannuksiksi. 
11 
35. Komission huomio: 
Komitean näkemykset ovat täysin komission INFO2000-ohjelman esityksessä 
ilmaistujen käsitysten mukaiset. Tämän vuoksi komitean esittämät ehdotukset 
otetaan huomioon lNFO2000-ohjelman toteutuksessa niin suurelta osin kuin 
mahdollista. 
At 
LIITE 1 
Tiivistelmä IMPACT 2 -ohjelman loppuarviointikertomuksesta 
IMPACT 2 -loppuarviointikomitea: 
Brian BLUNDEN, pääjohtaja, 1EPRC, Yhdistynyt kuningaskunta - puheenjohtaja 
Rolf KAT, liiketoiminnan kehittäminen ja analyysi, VNU, Alankomaat 
René MAYER, Président de section honoraire, Conseil Général des Ponts et Chaussées, Ranska 
Franz G. MÖSL, Unternehmensberatung, Saksa 
José Joao CAMPOS RODRIGUES, johtaja, Challenge, Portugali 
Mogens RASMUSSEN, toimitusjohtaja, Sarbaek A/S, Tanska - sihteeri 
Ab 
Tiivistelmä: IMPACT 2 -ohjelman loppuarviointikomitea (FEC): 
Loppuarviointikomitea toteaa, että IMPACT 2 -ohjelmassa on yleisesti saavutettu sen 
tavoitteet ja neuvoston ohjelmalle myöntämä budjetti on käytetty tehokkaasti. PO 
XIII/E on johtanut ohjelmaa hyvin. Ohjelma on tuottanut vastinetta käytetyille varoille 
saavutettujen tulosten muodossa. Ohjelma on osoittanut kerrannaisvaikutuksen, jolloin 
Euroopan komission käyttämillä varoilla on ollut huomattavasti suurempi vaikutus kuin 
investoitujen julkisten varojen arvo osoittaisi. Kerrannaisvaikutus jatkuu ohjelman 
päättymisen jälkeen ja luo vankan pohjan INFO2000-ohjelman rakentamiselle. 
IMPACT 2 -ohjelma on edistänyt Euroopan unionin (EU) infrastruktuurin kehittämistä 
kehittämällä tietomarkkinoita, jotka johtavat tietoyhteiskunnan syntymiseen. IMPACT 
2:n saavutuksia osoittavat erityisesti: 
• teollisuuden ja hallitusten entistä parempi tietomarkkinoiden tuntemus 
tietomarkkinoiden havaintokeskuksen (IMO) kautta; 
• todellinen vuoropuhelu tietoteollisuuden tärkeimpien vaikuttajien kanssa 
PO XIII/E:n tilaamien strategisten tutkimusten muodossa; 
• sääntelyyn liittyvien ja lainsäädännöllisten asioiden kehittyminen oikeusasioiden 
neuvoa-antavan komitean (LAB) työn kautta; 
• tiedonsiirron ja elektronisen kaupankäynnin teknologisten esteiden 
vähentyminen standardeja ja normeja koskevalla työn kautta; 
• teollisuuden ja kaupan kasvanut tiedonkäyttö Euroopan komission 
isäntäorganisaation (ECHO) kautta; 
• uusien viestimien edistäminen kaikkialla Euroopan unionissa esimerkkien 
kautta, kuten Internetin WWW-palvelimen I'M EUROPE avulla; 
• kansallisten tietoisuutta lisäävien yhteistyökumppaneiden (NAP) työn kautta 
tapahtuvan yhteistyön tuomien etujen arvostuksen korostuminen teollisuuden ja 
kaupan keskuudessa kaikkialla Euroopassa; 
• koulutusalan käynnistämistoimet vaikeassa asemassa olevilla alueilla, jolloin 
COMETT-ohjelmassa on saavutettu suuri kerrannaisvaikutus; 
• yritysten yhteistyökumppanuuden, erityisesti pk-yritysten osalta, 
rohkaisemiseksi tarjotut mahdollisuudet ehdotuspyyntöjen muodossa sekä 
rahoituksen alkupanos yhteistyöhankkeille, esimerkiksi IMM- ja GIS-ohjelmissa 
tuetuille hankkeille; 
• GIS:n herättämän suuren mielenkiinnon tuloksena on valmisteilla tiedonanto 
neuvostolle ja Euroopan parlamentille; 
M 
• yritysten ja teollisuuden tietopalveluja (BIS) koskevalla pyynnöllä on luotu 
Euroopan laajuinen keskittyminen tiedonkäytön teollisuudelle tarjoamiin etuihin; 
• koko Euroopan markkinoiden kehittäminen kansainvälisillä yhteistyöohjelmilla, 
esimerkiksi Copernicus-hankkeilla. 
Loppuarviointikomitea katsoo, että IMPACT 2 -ohjelman menestys vakuuttaa täysin 
jäsenvaltiot, neuvoston ja Euroopan parlamentin INFO2000-ohjelman tukemisen 
tärkeydestä sekä saa ne harkitsemaan INFO2000-ohjelmalle myönnettävien 
budjettivarojen lisäämistä. 
Loppuarviointikomitea kannattaa budjetin kasvattamista INFO2000-ohjelman osalta, 
koska tällöin seurattaisiin EU:n äskettäisissä valkoisissa kirjoissa esitettyä ajattelua sekä 
tietoyhteiskunnan kasvun edistämistä käsitelleen Bangemannin komitean tuloksia. EU:n 
on luotava työpaikkoja ja parannettava kilpailukykyään maailmanmarkkinoilla. 
Tietomarkkinat tunnustetaan näiden kahden tavoitteen keskeiseksi tekijäksi. 
Tietomarkkinoiden tekijöitä taas ovat tiedon käyttäjät ja tietosisällön tarjoajat, kuten 
julkaisijat. Ilman käyttäjiä ja sisällön tarjoajia ei ole ohjelmistojen, laitteiden tai 
toimintojen kuten televiestinnän kysyntää. PO XIII/E:n osuus on siis keskeinen 
tietomarkkinoiden kehittymisen ja EY:n yleisen politiikan muotoilun kannalta. Tällä 
hetkellä tähän työhön ei ole riittävästi varoja edessä olevaan haasteeseen suhteutettuna. 
EY:ssä ei ole strategisesti ymmärretty näiden tekijöiden muodostamaa mekanismia. 
PO XIII/E:tä on kannustettava jatkamaan kaikkien tiedonkäyttäjien - teollisuuden, 
kaupan, monien julkisten alojen koulusalan kaltaisten kulttuuriyhteisöjen - näkemysten 
ja toiveiden jäsentämistä yhdistettynä sisällön omistajien, viestimien sekä kaupan 
funktionaalisten toimintojen kuten mainonnan näkemysten ja toiveiden kanssa. 
PO XIII/E:lie on annettava tehtäväksi yhtenevyyden luominen näihin näkemyksiin 
kaikissa kysymyksissä, jotka liittyvät tietomarkkinoiden kehittämiseen, mukaan lukien 
kilpailukykyisen kaupan edellyttämät sääntelyn puitteet. 
Tietomarkkinat ovat IMPACT 2 -ohjelman aloittamisen jälkeen muuttuneet rajusti. 
Tietomarkkinat kuuluvat nyt lähes kaikkiin julkisen ja yksityisen alan organisaatioihin 
Euroopan unionissa. Multimediasta on tullut maailmanlaajuisten vaikuttajien ja 
teollisuuden, kaupan, akateemisen maailman sekä jäsenvaltioiden julkisen alan ja 
hallitusten toiminnan kohde. Tämä tietopalveluiden markkinoilla tapahtunut muutos on 
heijastunut PO XIII/E:n työhön. Tehtävän selkeyttä koskeva kysymys asettaa kuitenkin 
EU:n tietoteollisuuden vaikuttajat epäsuotuisaan asemaan ja vie jäsenvaltioiden 
ohjelmilta yhteistyön johdon tuomat edut ja estää näin mahdollisimman suuren 
kerrannaisvaikutuksen saavuttamista tietoyhteiskuntaohjelmilla kaikkialla EU:ssa. 
Tilannetta on muutettava. Kysymys edellyttää mahdollisimman korkean tason pikaista 
poliittista huomiota. 
IMPACT 2 -ohjelman arvioinnista syntyneistä loppuarviointikomitean suosituksista 
voidaan antaa seuraava tiivistelmä. 
/Is 
1. IMPACT 2 -ohjelma on viety loppuun menestyksekkäästi ja neuvoston 
asettamien budjetin suuntaviivojen sisällä. 
2. Ottaen huomioon IMPACT 2 -ohjelman menestys sekä 
tietopalvelumarkkinoiden kasvava merkitys Euroopan yhteisön yleisen politiikan 
kannalta olisi harkittava INF02 000-ohjelma n budjetin kasvattamista. Olisi 
torjuttava kaikki jäsenvaltioiden yritykset muuttaa toimintoja karsimalla 
mitään ehdotetun INFO2000-ohjelman osaa. 
3. Neuvoston ja Euroopan parlamentin olisi tuettava PO XIII/E:n tehostettua 
toiminta-alaa. Suositellaan neljää erityistä muutosta, jotka ovat: 
• varmistetaan, että PO XIII/E:llä on mahdollisuus toteuttaa sisältö- ja 
mediateollisuuden sekä koko käyttäjäyhteisön toiveiden jäsentämistä 
koskeva tehtävänsä; 
• joidenkin jäsenvaltioiden hallitusten olisi tarkistettava edustuksensa 
INFO2000-ohjelman neuvoa-antavassa komiteassa; 
• lisätään tietosisältöä tuottavan teollisuuden edustusta 
tietoyhteiskuntafoorumissa; 
• luodaan pieni korkean tason asiantuntijaryhmä, joka koostuu yksityisen 
ja julkisen alan yrittäjäyhteisöistä tulevista kaupan asiantuntijoista, 
neuvomaan PO XIII/E: tä politiikan kehittämistä koskevissa 
kysymyksissä. 
4. INFO2000-ohjelmassa tarvitaan budjettivarojen myöntämistä sellaisten 
menetelmien kehittämiseen, joilla voidaan edistää erityisaloja tai -aiheita. 
5. Hankepyynnöissä olisi otettava käyttöön standardoitu menettely 
toteutettavuusvaiheen työlle. Menettelyn olisi oltava hallinnollisesti 
mahdollisimman yksinkertainen. Olisi käynnistettävä Euroopan yhteisöjen 
hallinto-osastojen hallinnollisia menettelyjä koskeva riippumaton tutkimus, jotta 
voitaisiin voimakkaasti vähentää paperityötä, tarvittavaa aikaa ja hyväksymisiä 
jotka liittyvät hankkeen tukimaksujen suorittamiseen. 
6. IMO:n työn alaa olisi laajennettava, jotta voitaisiin ottaa täysin huomioon 
tietomarkkinoilla tapahtuvat muutokset. IMO:n raporttien levittämistä olisi 
nopeutettava. 
7. Olisi lisättävä strategisten tutkimusten budjettia; suositellaan vähintään 750 000 
ecun vuosittaista määrää INFO2000-ohjelman keston ajaksi. 
8. LAB:n toiminta-alaa olisi tehostettava ja tarvittaessa lisättävä sen budjettia; 
suositellaan seuraavia toimia: 
Ai-
• LAB:n tehtävä olisi vahvistettava uudestaan, jotta varmistettaisiin, että 
kaikki pääosastot tunnustavat sen roolin tietosisältöteollisuuden, 
viestinten ja tiedon käyttäjäyhteisön sääntelyyn liittyvien ja 
oikeudellisten vaatimusten edustajana; 
• PO XIII/E:n johdon olisi arvioitava LAB uudestaan, jotta 
varmistettaisiin, että sille on tarjolla riittävä budjetti ja voimavarat; 
• PO XIII/E:n johdon olisi varmistettava, että LAB luo järjestelmälliset ja 
kattavat yhteydet eturyhmittymiin, joita tietopalvelumarkkinoiden 
sääntelyyn liittyvät ja oikeudelliset kysymykset kiinnostavat; 
• LAB:n jatkuva rakenteen uudistaminen siten, että akateemisen maailman 
edustusta vähennetään ja lisätään tietomarkkinoiden kaupallisten 
vaikuttajien edustusta; edustuksen rakenteen muuttaminen heijastamaan 
tietopalvelumarkkinoiden osapuolien oikeaa suhdetta. 
9. INFO2000-ohjelman mukaiselle standardeja ja määrittelyjä koskevalle työlle 
ehdotetaan myönnettäväksi suurempi budjetti; tämän työn olisi erityisesti 
koskettava seuraavia kysymyksiä: 
• uusien viestintätuotteiden laadun mittarit; 
• uusien viestinten mainontatehokkuuden merkitykselliset mittarit. 
10. Olisi annettava uusi NAP:itä koskeva pyyntö, jotta osoitettaisiin koko 
tietomarkkinoita koskevaa tietämystä ja luotaisiin merkkipaalujen ja suorituksen 
arviointiperusteiden järjestelmä, jolloin toiminnan edellytetään muistuttavan 
EY:n toiminnan markkinoinnin kehittämisohjelmaa. 
11. Ehdotetaan rahoituksen jatkamista ECHOn ja WWW-palvelimen I'M EUROPE 
tukemiseksi sekä jatkuvaa tukea INFO2000-ohjelman mukaisille 
koulutusaloitteille yhdessä PO XXII:n kanssa. 
12. Suositellaan interaktiivisille multimediapalveluille (IMM) tarjottavan tuen 
jatkamista ja erityisesti: 
• IMM-hankkeiden jatkuvaa tarkkailua seuraavan kahden vuoden aikana, 
jotta varmistuttaisiin niiden vaikutuksesta tietomarkkinoihin; 
• samanlaisten hankkeiden jatkamista, jotta varmistettaisiin esimerkillisten 
tuotteiden jatkuva virta; 
• tämän esimerkkikäsitteen laajentaminen kattamaan uusien viestinten 
luova käyttö mainonnassa; 
M 
• aloitteen jatkaminen pk-yritysten tukemisen varmistamiseksi EU:ssa 
tietopalveluiden tuottajina ja käyttäjinä. 
13. Olisi harkittava uudestaan budjetin voimavarojen myöntämistä 
erityistarkoituksiin GIS:ää koskevan neuvostolle ja Euroopan parlamentille 
annettavan tiedonannon mukaisesti. 
14. Olisi rohkaistava yritysten ja teollisuuden tietopalveluiden edistämistä: 
• jatkamalla tukea yritysten ja teollisuuden tietopalveluille (BIS), jolloin 
edistetään parhaiten EU:n infrastruktuurin kehitystä; 
• aloittamalla ohjelma yksityisen alan tutkimus- ja 
teknologiaorganisaatioiden (RTO) sekä alan julkisten elinten kanssa 
yritysten ja teollisuuden yhtenäisen tietopalveluverkoston kehittämiseksi 
EU:ssa; 
• kehittämällä yleiseurooppalaisia virtuaaliyhteisöjä, jotka käsittelevät 
yritysten ja teollisuuden tulevaisuuden kysymyksiä kaikkialla EU:ssa. 

A 
ISSN 1024-4492 
KOM(96) 273 lopullinen 
ASIAKIRJAT 
FI 16 10 
Luettelonumero : CB-CO-96-283-FI-C 
ISBN92-78-05495-X 
Euroopan yhteisöjen virallisten julkaisujen toimisto 
L-2985 Luxemburg